CELEX: 62015CN0605
Language: hr
Date: 2015-11-17 00:00:00
Title: Predmet C-605/15: Zahtjev za prethodnu odluku koji je 17. studenoga 2015. uputio Naczelny Sąd Administracyjny (Poljska) – Minister Finansów protiv Aviva Towarzystwo Ubezpieczeń na Życie S.A. w Warszawie

7.3.2016   
            
            
               HR
            
            
               Službeni list Europske unije
            
            
               C 90/4
            
         Zahtjev za prethodnu odluku koji je 17. studenoga 2015. uputio Naczelny Sąd Administracyjny (Poljska) – Minister Finansów protiv Aviva Towarzystwo Ubezpieczeń na Życie S.A. w Warszawie
   (Predmet C-605/15)
   (2016/C 090/06)
   Jezik postupka: poljski
   
      Sud koji je uputio zahtjev
   
   Naczelny Sąd Administracyjny
   
      Stranke glavnog postupka
   
   
      Tužitelj: Minister Finansów
   
      Tuženik: Aviva Towarzystwo Ubezpieczeń na Życie S.A. w Warszawie
   
      Prethodna pitanja
   
   
               1.
            
            
               Je li nacionalna odredba o izuzimanju nezavisne grupe osoba od poreza na dodanu vrijednost koja ne propisuje nikakve uvjete ili postupke u vezi s ispunjavanjem pretpostavki narušavanja tržišnog natjecanja spojiva s člankom 132. stavkom 1. točkom (f) Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1) (u daljnjem tekstu: Direktiva o porezu na dodanu vrijednost) u vezi s člankom 131. Direktive o porezu na dodanu vrijednost te načelima djelotvornosti, pravne sigurnosti i zaštite legitimnih očekivanja?
            
         
               2.
            
            
               Prema kojim kriterijima treba ocjenjivati je li ispunjena pretpostavka narušavanja tržišnog natjecanja propisana u članku 132. stavku 1. točki (f) Direktive o porezu na dodanu vrijednost?
            
         
               3.
            
            
               Je li za odgovor na drugo pitanje važno da nezavisna grupa osoba članovima pruža usluge koje podliježu pravnim sustavima različitih država članica?
            
         
      (1)  SL EU 2006, L 347, str. 1. (SL, posebno izdanje na hrvatskom jeziku, poglavlje 9., svezak 1., str. 120.)